
ORDIN Nr. 4.802
pentru modificarea si completarea Metodologiei de organizare
[bookmark: _GoBack] a Programului „Scoala dupa scoala“, aprobata prin Ordinul 
ministrului educatiei, cercetarii, tineretului si
 sportului nr. 5.349/2011
 
 
[bookmark: A131][bookmark: A132]   In conformitate cu prevederile art. 58 din Legea educatiei nationale nr. 1/2011, cu modificarile si completarile ulterioare,
   in conformitate cu Hotararea Guvernului nr. 26/2017 privind organizarea si functionarea Ministerului Educatiei Nationale, cu modificarile ulterioare,
 
   ministrul educatiei nationale emite prezentul ordin.
 
[bookmark: A136][bookmark: A137][bookmark: A138][bookmark: A145][bookmark: A146]   Art. I. - Metodologia de organizare a Programului „Scoala dupa scoala“, aprobata prin Ordinul ministrului educatiei, cercetarii, tineretului si sportului nr. 5.349/2011, publicat in Monitorul Oficial al Romaniei, Partea I, nr. 738 din 20 octombrie 2011, se modifica si se completeaza dupa cum urmeaza:
   1. La articolul 2, alineatul (1) se modifica si va avea urmatorul cuprins:
   "Art. 2. - (1) Programul «Scoala dupa scoala», denumit in continuare Programul SDS, este un program complementar programului scolar obligatoriu care, prin modalitati integrate de sprijin, are ca scop prevenirea abandonului scolar si a parasirii timpurii a scolii, cresterea performantelor scolare, invatarea remediala, accelerarea invatarii prin activitati educative, recreative si de timp liber, dezvoltarea personala si integrarea sociala, precum si mentinerea elevilor intr-un spatiu securizat, ca alternativa la petrecerea timpului liber in medii cu potential de dezvoltare a unui comportament deviant."
   2. La articolul 3, alineatele (2) si (3) se modifica si vor avea urmatorul cuprins:
   "(2) Oferta de Program SDS este proiectata astfel incat sa raspunda nevoilor tuturor elevilor si, cu prioritate, nevoilor elevilor apartinand grupurilor dezavantajate.
   (3) Organizarea programului se face pe baza unui regulament intern de organizare a Programului SDS, elaborat de fiecare unitate de invatamant, denumit in continuare regulament intern de organizare."
   3. Articolul 6 se modifica si va avea urmatorul cuprins:
   "Art. 6. - (1) In invatamantul primar, Programul SDS cuprinde activitati de educatie, complementare activitatii didactice, care se coreleaza cu activitati de sustinere si de dezvoltare personala a elevilor.
   (2) Activitatile de educatie, complementare activitatii didactice, cuprind urmatoarele tipuri de interventii:
[bookmark: A149][bookmark: A152]   a) supraveghere si indrumare in efectuarea temelor;
   b) recuperare pentru elevii cu dificultati cognitive.
   (3) Activitatile de sustinere si de dezvoltare personala a elevilor cuprind urmatoarele tipuri de interventii:
[bookmark: A162][bookmark: A163]   a) recuperare pentru elevii cu tulburari emotionale, tulburari de limbaj prin activitati remediale, consiliere, alte activitati specifice;
   b) activitati de dezvoltare pentru elevii capabili de performanta;
   c) activitati de incurajare a lecturii independente;
   d) autocunoastere, intercunoastere prin activitati de dezvoltare emotionala si sociala;
   e) activitati practic-aplicative pe diferite domenii (arte, stiinte, tehnologii, sport etc.);
   f) proiecte tematice, propuse de catre elevi sau parinti, cadre didactice etc.;
   g) activitati fizice si miscare;
   h) drumetii/excursii/vizionari de spectacole si altele asemenea.
   (4) Fiecare unitate de invatamant, in functie de grupul-tinta, constituie module de pachete de activitati din activitatile mentionate la alin. (3) sau prin combinarea activitatilor mentionate la alin. (3) cu cele de la alin. (2). Modificarile intervenite in structura modulelor de pachete de activitati se aduc la cunostinta parintilor."
   4. Articolul 7 se modifica si va avea urmatorul cuprins:
   "Art. 7. - (1) In invatamantul secundar, Programul SDS cuprinde activitati de educatie, complementare activitatii didactice, care se coreleaza cu activitati de sustinere si de dezvoltare personala a elevilor.
   (2) Pachetul de activitati de educatie, complementare activitatii didactice, cuprinde activitati de suport pentru efectuarea temelor si activitati remediale;
   (3) Pachetul de activitati de sustinere si de dezvoltare personala a elevilor cuprinde:
[bookmark: A167][bookmark: A179][bookmark: A180][bookmark: A183][bookmark: A184][bookmark: A186][bookmark: A189][bookmark: A190][bookmark: A193][bookmark: A194][bookmark: A196][bookmark: A201][bookmark: A202][bookmark: A205][bookmark: A206]   a) asistenta psihopedagogica pentru recuperarea decalajelor in invatare;
   b) consiliere psihologica;
   c) consiliere in cariera;
   d) activitati pentru accelerarea invatarii si pentru performanta: pregatirea pentru participarea la competitii si olimpiade scolare, la concursuri sportive si artistice, pe discipline de invatamant, la concursuri cu recunoastere internationala etc.; participarea/organizarea de festivaluri si expozitii; realizarea de publicatii scolare; participarea la activitati de cooperare europeana (de exemplu Erasmus +);
   e) activitati de pregatire pentru viata: activitati de autocunoastere, activitati care vizeaza dezvoltarea atitudinii active, integrarea si implicarea sociala (coduri de conduita, cetatenie activa, atitudine responsabila fata de mediul inconjurator, dezvoltare durabila etc.), activitati pentru dezvoltarea capacitatii de comunicare si gandire critica, activitati de promovare a unui stil de viata sanatos (alimentatie sanatoasa, regim de viata sanatos etc.), activitati de prevenire a comportamentelor riscante datorate consumului de alcool, tutun si droguri etc.; activitati fizice si miscare;
   f) activitati tematice/ateliere (microproiecte pe diferite domenii: arte, stiinte, tehnologii, sport etc.);
   g) alte activitati specifice.
   (4) Fiecare unitate de invatamant, in functie de grupul-tinta, constituie module de pachete de activitati din activitatile mentionate la alin. (3) sau prin combinarea activitatilor mentionate la alin. (3) cu cele de la alin. (2). Modificarile intervenite in structura modulelor de pachete de activitati se aduc la cunostinta parintilor."
   5. La articolul 8, alineatul (2) se modifica si va avea urmatorul cuprins:
   "(2) Programul SDS are o durata medie de 3 ore pe zi. In cazul in care in cadrul Programului SDS sunt prevazute si activitati de educatie, complementare activitatii didactice, timpul alocat acestora nu poate depasi o ora si jumatate pe zi pentru invatamantul primar si doua ore pe zi pentru invatamantul secundar. De asemenea, in cadrul programului vor fi alocate, in medie, 30 de minute pe zi pentru activitati fizice si miscare."
   6. Articolul 9 se modifica si va avea urmatorul cuprins:
   "Art. 9. - Activitatile din cadrul Programului SDS se deruleaza pe grupe de elevi, astfel incat sa raspunda nevoilor individuale ale elevilor inscrisi in program, optiunilor si nevoilor identificate la proiectarea programului. Activitatile sunt proiectate, organizate si sustinute de cadrele didactice din invatamantul preuniversitar. Personalul didactic auxiliar si voluntari din scoala sau din institutiile/organizatiile partenere care sunt abilitati/calificati pot participa la program sustinand activitatile din cadrul acestuia. Persoanele care desfasoara activitati in cadrul Programului SDS trebuie sa efectueze examinarea medicala obligatorie si sa indeplineasca toate conditiile legale privind accesul in colectivitatea de elevi."
   7. Articolul 15 se modifica si va avea urmatorul cuprins:
   "Art. 15. - Implicarea personalului din invatamant se face in urmatoarele conditii:
   a) ca activitate cuprinsa in norma didactica (maximum 4 ore/saptamana), conform prevederilor art. 262 alin. (1) si art. 263 alin. (3) din Legea educatiei nationale nr. 1/2011, cu modificarile si completarile ulterioare;
   b) ca activitate in afara activitatii desfasurate in intervalul de timp zilnic de 8 ore, respectiv 40 de ore pe saptamana.
   8. Articolul 16 se modifica si va avea urmatorul cuprins:
   "Art. 16. - In cazul in care cadrul didactic efectueaza orele in cadrul normei didactice, conform prevederilor art. 15 lit. a) din prezenta metodologie, aceste ore nu sunt retribuite separat; in celelalte cazuri, care se refera la activitatile de educatie, complementare activitatii didactice, precum si la activitatile de sustinere si de dezvoltare personala a elevilor, aceste ore sunt retribuite, in conditiile legii, din sursele de finantare prevazute la art. 17.
   9. Articolul 17 se modifica si va avea urmatorul cuprins:
   "Art. 17. - Finantarea programului se poate face:
   a) din bugetul autoritatilor locale;
   b) din programe finantate din fonduri europene sau nationale;
   c) din activitati scolare si extrascolare, donatii, sponsorizari, prin suportul financiar al asociatiilor de parinti, al organizatiilor nonguvernamentale etc., cu respectarea legislatiei in vigoare;
   d) din bugetul de stat constituit, in conditiile legii, cu aceasta destinatie, pentru elevii proveniti din grupurile dezavantajate."
   10. Articolul 20 se modifica si va avea urmatorul cuprins:
   "Art. 20. - In cadrul fiecarui inspectorat scolar se nominalizeaza cel putin un inspector scolar care are urmatoarele atributii in ceea ce priveste coordonarea Programului SDS: analizeaza ofertele de Program SDS realizate si propuse de unitatile de invatamant, sub aspect educational si le prezinta consiliului de administratie al inspectoratului scolar spre avizare; monitorizeaza unitatile de invatamant care deruleaza Programul SDS si evalueaza activitatile din program utilizand instrumente de evaluare specifice; actualizeaza permanent baza de date care cuprinde informatii referitoare la unitatile de invatamant care deruleaza Programul SDS; informeaza MEN cu privire la derularea Programului SDS in unitatile de invatamant din judet/municipiul Bucuresti."
   11. Dupa articolul 21 se introduce un nou articol, articolul 22, cu urmatorul cuprins:
   "Art. 22. - Nu poate fi denumit «Program SDS» un program/proiect/activitate care se desfasoara in unitatile de invatamant si care nu respecta prevederile prezentei metodologii."
   Art. II. - Directia generala evaluare si monitorizare invatamant preuniversitar, Directia generala economica, Directia generala management preuniversitar, Directia minoritati, inspectoratele scolare judetene/al municipiului Bucuresti si unitatile de invatamant preuniversitar duc la indeplinire prevederile prezentului ordin.
   Art. III. - Prezentul ordin se publica in Monitorul Oficial al Romaniei, Partea I.
 
 
[bookmark: A213]Ministrul educatiei nationale,
Liviu-Marian Pop
 
 
[bookmark: A215]   Bucuresti, 31 august 2017.
   Nr. 4.802.
 

   
 

